31999D0710
L 281/82
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 15 октомври 1999 година
относно съставяне на временни списъци на предприятия от трети страни, от които държавите-членки разрешават внос на мляно месо и месни заготовки
(нотифицирано под номер C(1999) 3333)
(текст от значение за ЕИП)
(1999/710/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за съставяне за преходен период, на временни списъци на предприятия в трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), изменено с Решение 98/603/EО (2), и по-специално член 2, параграф 1 от него,
(1)
като има предвид, че с Решение 79/542/ЕИО на Съвета (3), последно изменено с Решение 1999/417/EО на Комисията (4), се съставя списък от трети страни, от които на държавите-членки е разрешено да изнасят прясно месо и месни продукти;
(2)
като има предвид, че Директива 94/65/ЕИО на Съвета (5) установява изискванията за производството, пускането на пазара и вноса на мляно месо и месни заготовки;
(3)
като има предвид, че Комисията е получила от определени трети страни списъци с предприятия, с гаранции, че те напълно отговарят на съответните здравни изисквания на Общността и че ако едно предприятие не отговаря на тези условия, износът от него към Европейската общност ще бъде спрян;
(4)
като има предвид, че Комисията не е имала възможност да се увери, в съответствието на предприятията във всички засегнати трети страни с изискванията на Общността и валидността на гаранциите, представени от компетентните органи;
(5)
като има предвид, че за да направи възможна търговията на мляно месо и месни заготовки от тези трети страни, е необходимо да бъде съставен списък на посочените по-горе предприятия;
(6)
като има предвид, че следователно временни списъци на предприятия, произвеждащи мляно месо и месни заготовки може да бъде съставен в съответствие с процедурата, установена в Решение 95/408/ЕИО по отношение на определени страни;
(7)
като има предвид, че мерките, предвидени в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса на мляно месо и месни заготовки от предприятията, изброени в приложението към настоящото решение.
2. Вносът на мляно месо и месни заготовки остава предмет на ветеринарните разпоредби на Общността, приети с други актове.
Член 2
Настоящото решение се прилага от 20 октомври 1999 година.
Член 3
Адресати на настоящото решение са държавите-членки.
Съставено в Брюксел на 15 октомври 1999 година.